CELEX: 32014R0862
Language: lt
Date: 2014-08-07 00:00:00
Title: 2014 m. rugpjūčio 7 d. Komisijos įgyvendinimo reglamentas (ES) Nr. 862/2014, kuriuo dėl leidimo naudoti pašarų priedą natrio benzenkarboksilatą turėtojo pavadinimo iš dalies keičiamas Komisijos įgyvendinimo reglamentas (ES) Nr. 496/2011  Tekstas svarbus EEE

8.8.2014   
            
            
               LT
            
            
               Europos Sąjungos oficialusis leidinys
            
            
               L 235/12
            
         KOMISIJOS ĮGYVENDINIMO REGLAMENTAS (ES) Nr. 862/2014
   2014 m. rugpjūčio 7 d.
   kuriuo dėl leidimo naudoti pašarų priedą natrio benzenkarboksilatą turėtojo pavadinimo iš dalies keičiamas Komisijos įgyvendinimo reglamentas (ES) Nr. 496/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               bendrovė „Taminco BVBA“ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydama pakeisti leidimo turėtojo pavadinimą Komisijos įgyvendinimo reglamente (ES) Nr. 496/2011 (2);
            
         
               (2)
            
            
               pareiškėjas teigia, kad nuo 2014 m. kovo 6 d. jis iš bendrovės „Kemira Oyj“ perėmė pašarų priedų verslą ir nuo šiol jam priklauso pašarų priedo natrio benzenkarboksilato rinkodaros teisės. Pareiškėjas pateikė šiuos tvirtinimus pagrindžiančius dokumentus;
            
         
               (3)
            
            
               pasiūlytasis leidimo sąlygų pakeitimas yra tik administracinio pobūdžio, todėl nėra būtinybės iš naujo vertinti atitinkamo priedo. Apie šią paraišką pranešta Europos maisto saugos tarnybai;
            
         
               (4)
            
            
               kad bendrovei būtų leidžiama naudotis priedo rinkodaros teisėmis bendrovės „Taminco Finland Oy“ vardu, būtina pakeisti leidimų sąlygas;
            
         
               (5)
            
            
               todėl Reglamentas (ES) Nr. 496/2011 turėtų būti atitinkamai iš dalies pakeistas;
            
         
               (6)
            
            
               leidimo suteikimo sąlygų pakeitimai su sauga nesusiję, todėl tikslinga numatyti pereinamąjį laikotarpį, per kurį būtų išnaudotos turimos atsargos;
            
         
               (7)
            
            
               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 496/2011 pakeitimai
   Priedo antroje skiltyje žodžiai „Kemira Oyj“ pakeičiami žodžiais „Taminco Finland Oy“.
   2 straipsnis
   Pereinamojo laikotarpio priemonės
   Turimas priedo atsargas, pagamintas ir paženklintas iki 2014 m. rugpjūčio 28 d. laikantis iki 2014 m. rugpjūčio 28 d. galiojusių reikalavimų, galima toliau pateikti rinkai ir naudoti, kol jos pasibaigs.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  2011 m. gegužės 20 d. Komisijos įgyvendinimo reglamentas (ES) Nr. 496/2011 dėl leidimo naudoti natrio benzenkarboksilatą kaip nujunkytų paršelių pašarų priedą (leidimo turėtojas – Kemira Oyj) (OL L 134, 2011 5 21, p. 9).